Waxana ka mid ahaa cadaaladiisii hadaan ka sheegno qaar ka mid ah,in nin la oran jiray Shire Axmed inuu yidhi gacantayda midig nin baa igu dhuftay oo gacantii naafo bay noqotay,kolkaa ninkaas caadadiisu waxay ahayd inuu gacanta qoorta ku dhajiyo kolka fidi la yidhaa gacanta wuuna qaylin jiray,ninkii baa arintiisii la bixin waayay oo xal loo waayay,rag badanina waxay yidhaahdeeen waqti gacanta ninkan ha loo helo,kolkaa Ugaas Nuur wuxuu ogaaday ninkani markuu hoyanayo in uu sii mari jiray doox dhexdii kolkaas baa Ugaas Nuur u yeedhay afar nin oo askartiisa ugu wanaagsanaa,wuxuuna ku yidhi laba dhinac ha fadhiistaan dooxa labadiisa dhinac,wuxuuna ku daray labo nin oo xeer yaqaanadiisa ka mid ah,wuxuuna ragii ku amray inay labadii dhinac kaga soo boodan iyagoo oo odhanaya (WAAR NINKA XUN DILA) Markay sidii yeeleen ayuu ninkii gacantii uu lahaa waa naafo ,warankii ku qabsaday sidaas ayaana lagu ogaaday inaanu waxba qabin,magtii uu raadinayayna uu ku waayay.
